Khai Wahi

Mohammad Khairul Nizam bin Mohammad Wahi yang dikenali sebagai Khai Wahi merupakan penyanyi dan naib juara Akademi Fantasia Musim 1 yang diadakan pada tahun 2003. Khai dilahirkan pada 5 November 1979 dan berasal dari Tampoi, Johor Bahru, Johor.

Kehidupan peribadi
Pada 26 April 2008, Khai telah berkahwin dengan Rosma AF1 yang juga merupakan bekas pelajar Akademi Fantasia Musim 1. Mereka mengambil keputusan untuk berkahwin setelah hampir lima tahun bercinta. Pada 17 Julai 2009, mereka telah dikurniakan seorang anak lelaki yang diberi nama Muhammad Amzar Danish. Anak kedua mereka dilahirkan pada 4 Januari 2014 dan diberi nama Nur Amani Damia. Anak ketiga mereka dilahirkan pada 11 April 2019 dan diberi nama Nur Alya Dhania. Khai dan Rosma merupakan pengasas kepada produk kesihatan Magic Slims. Pada 15 Januari 2015, mereka telah membuka sebuah kafe yang diberi nama Coffee Rich Cafe. 

Pencapaian
Khai berjaya menghasilkan album yang diberi judul Dambaan Pilu pada tahun 2004 dan album kedua berjudul Terbang Tinggi pada tahun 2008.

Pernah berduet dengan Zarina AF2 untuk lagu tema filem Cinta Fotokopi yang bertajuk Cinta Selamanya dan Cinta Fotokopi.

Khai dan Rosma pernah menyertai pertandingan Sehati Berdansa Musim 2 dan tersingkir pada minggu kesembilan iaitu pada 20 Disember 2008. Mereka telah mewakili badan amal Yayasan Kebajikan Haiwan Kebangsaan Malaysia.

Beliau juga pernah berduet dengan isteri beliau iaitu Rosma AF1 untuk lagu Warna Cinta, Hari Raya Bahagia dan yang terbaru untuk lagu Dengan Sekali Lafaz.

Selain itu, pernah berduet dengan Sahri yang juga daripada Akademi Fantasia Musim 1 untuk menyanyikan lagu Hari Raya Bersama. 

Diskografi
Album studio
 Dambaan Pilu (2004)
 Terbang Tinggi (2008)

Filemografi
+ Filem Tahun Tajuk Watak 2005  Potret Mistik Harry  Cinta Fotokopi  Khai Sembilu 2005  Khai
+ Telefilem Tahun Tajuk Watak 2008  Restumu Ibu   Terminal Cinta   2009  10 Terbakar  2011  Kuingin Selalu Disampingmu 
+ Drama Tahun Tajuk Watak 2010  Soldadu Merah  Wartawan Alang Menanti Malang  2011  Semanis Janji 

 Pencapaian
 Tahun  Tajuk  Hadiah 2003 Akademi Fantasia (musim 1)Naib Juara 

Projek Lain
Pernah terlibat dalam teater Tari Pentas pada tahun 2006. Selain itu pernah menyertai pertandingan nyanyian Ikon Malaysia pada tahun 2008.

Rujukan

Pautan luar
 https://www.facebook.com/pages/Khai-Rosma/223172751056933?sk=info

Kategori:Kelahiran 1979
Kategori:Orang dari Johor
Kategori:Orang hidup
Kategori:Penyanyi lelaki Malaysia
Kategori:Penyanyi berbahasa Melayu
Kategori:Peserta Akademi Fantasia